《舟中宴集梁奎台黎爱玉梁念五梁湖侣苏慕居苏元启诸丈赋赠二律 其二》
明代·张嗣纲

学剑从戎二十秋，楼船南下黑沙头。挥戈且喜华夷靖，把盏惟沙兄弟酬。

横槊赋诗堪自适，得鱼沽酒更何求。沧江涌起旌旗动，风景依稀赤壁游。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。